it-Tliet Beati Ġodda Maltin imxebbħin ma' San Sebastjan Kitba ta' Joe Chetcuti Il-qaddisin ifittxu dejjem il-glorja ta' Alla u s- salvazzjoni ta' l-erwieħ, anke jekk din il-ħaġa tirrikjedi eroiżmu u sagrifiċċji kbar fil-ħajja tagħhom. Jekk kien hemm professjoni li ż-żagħżugħ Sebastjan ma kellux grazzja magħha kienet, preċiżament, il-professjoni ta' suldat. Sant'Ambrog jgħid li l-qaddis tagħna kellu ċaversjoni', kważi mibgħeda, għall-ħajja fil-militar. Madanakollu, Sebastjan, għax ħass li bħala suldat seta' jgħin ħafna biex isaħħaħ fil-fidi lil dawk li jkunu kkundannati għall-martirju, huwa daħal suldat fl-armata Rumana. Sebastjan ma qagħadx jara x'jaqbel jew ma jaqbilx lilu personali. Fittex l-ewwel il-glorja ta' Alla u s-salvazzjoni ta' l-erwieħ. Hekk ukoll għamlu t-tliet beati Maltin. It-tlieta li huma twieldu f'familji sinjuri. Missier Dun Ġorġ kien negozjant magħruf. Missier Nazju Falzon kien ukoll imħallef magħruf ħafna hawn Malta; u Missier Marija Adeodata Pisani kien baruni li kellu ħafna u ħafna ġid. It-tlieta li huma, setgħu imxew fuq il-passi ta' missierhom u baqgħu fis-seklu. Nafu li missier Nazju Falzon, l-imħallef Ġużeppi Franġisku Falzon ried li t-tifel tiegħu, Nazju, jipprattika l-professjoni ta' avukat. Ta' wieħed u għoxrin sena, Nazju Falzon spiċċa l-kors ta' avukat b'unuri kbaru ħa l-lawrija. Quddiemu kellu miftuħa karriera brillanti, xejn iżgħar minn dik ta' missieru. Nazju Falzon qatt ma ħares lejn qorti. Ċaħad id-dinja għax ħass li fil-professjoni ta' avukat ma setax jagħmel l-appostolat li xtaq jagħmel. Allura, Nazju Falzon beda kors għal saċerdot fis-seminarju. Ma kompliex il- kors sa l-aħħar għax, bħal San Franġisk, ħassu ndenn għal sejħa hekk kbira u ddeċieda li jibqa' klierku. Bħal San Bastjan intefa' b'ruħu u b'ġismu biex jikkonverti nies mhux kattoliċi Għaqda Armar San Sebastjan — Festa 2001 ż ħ l għar-reliġjon vera ta' Kristu. San Bastjan kien jgħallem id-duttrina ta' Kristu personalment lill-pagani. Hekk ukoll kien jagħmel il-Beatu Nazju Falzon. Il- kategorija ta' nies li fosthom kien jaħdem Falzon kienet dik tas-suldati u baħrin Ingliżi. Matul ħajtu rnexxielu jwassal aktar minn 600 suldat u baħri għall- konverżjoni, ħallew ir-reliġjon li kellhom biex iħaddnu reliġjon li kellhom biex iħaddnu r-reliġjon Kattolika. Dwar Dun Ġorġ, nafu biżżejjed x'irnexxielu jagħmel bl-għajnuna ta' Alla u bis-sagrifiċċju personali tiegħu. Kull qasam li hu waqqaf huwa bħal 'forġa ta' nar qawwi li jaħraq id-dnub'. Meta San Bastjan kien jeżorta b'ħeġġa kbira lil dawk nieqsa mill-fidi, dawn it-talin tant kienu jimtlew b'dak in-nar spiritwali ta' mħabba lejn Alla u fidi qawwija, li anke għall-martirju kienu jmorru ferħanin. Il-Beatu Ġorġ Preca kellu kariżma speċjali biex jipperswadi lis-semmiegħa tiegħu. San Bastjan kien lajk, ma kienx ikkonsagrat bl-ordni sagru. Is-soċjetà li waqqaf Dun Ġorġ hija soċjetà tal-lajċi. Dun Ġorġ kien jinsisti u jagħmel enfasi li m'hemm xejn ħażin li l-lajċi jgħallmu t-teoloġija. Li sekular jgħallem id- duttrina m'hix ħaġa pprojbita għall-ulied fidili tal-Knisja. Fl-istorja tal-Knisja nsibu bosta u bosta eżempji, bħal dak ta' San Bastjan, meta l-lajċi ppriedkaw u evangelizzaw popli sħaħ. Għidna, li l-beata l-ġdida, Marija Adeodata Pisani, (Teresa, meta kienet għadha fis-seklu), setgħet baqgħet fis-seklu tamministra l-ġid kbir tal-barunija ta' missierha. Ommha riedet assolutament li Tereża tiżżewweġ. Rieditha tiżżewweġ bil-fors. Imma Alla kien iddispona mod ieħor, u Tereża daħlet soru tal-Klawsura fil-Monasteru ta' San Pietru ta' l-Imdina. Allavolja, Marija Adeodata issa kienet soru, xorta waħda hija wirtet il-ġid kollu tal-familja tagħha. Hija ħasbet qassmet dan il-ġid kollu fost nies fil-bżonn. Fl-Att tar-Rinunzja ħalliet ammont ta' flus għal dawk it-tfajliet li xtaqu jsiru sorijiet. Permezz tas-superjuri tagħha hija qassmet somom ta' flus lill-foqra. Fil-fatt, il-foqra kienu dik il-kategorija ta' nies li tant ibbenefikaw mill-Beata Maria Adeodata Pisani. Meta niftakru fil-mirakli li San Bastjan għamel ma' Żoe, il-mara ta' Nikostratus li kien jieħu ħsieb il-ħabs fejn kienu ikkalzrati t-tewmin Marku Marċelljanu, niftakru wkoll fil-mirakli li twettqu bl-interċessjoni tat-tliet beati tagħna. Zoe, il-mara ta' Nikostratus kien ilha sitt snin ma tistax tlissen kelma għax kellha paralisi f'ilsiena. Meta San Bastjan għamel is-sinjal tas-salib fuq ħalq din il-mara, hija bdiet titkellem ċar minnufih, qisha qatt ma kienet marida. Hekk ukoll niftakru fil-miraklu li twettaq bl-interċessjoni ta' Dun Ġorġ Preca. Raġel li kellu stakkament tar-retina f' għajnu fieq u reġa' beda jara sewwa mill- ġdid; fejqan li ma setax jiġi spjegat bix-xjenza. Għaqda Armar San Sebastjan — Festa 2001 ) RS) Il-miraklu li twettaq bl-interċessjoni ta' Suor Marija Adeodata huwa magħruf bħala l-'miraklu ta' Subiaco'. Il- Badessa tas-Sorijiet Benedittini, Madre Maria Giuseppina Damiana kienet waslet fil-punt tal-mewt b'infjammazzjoni qawwija fl-intern tagħha. Wara tridu ta' talb għall-fejqan bl-interċessjoni ta' Marija Adeodata, il-Madre marida ħassitha mfejqa għal kollox u qamet mis- sodda mfejqa għal kollox. Il-każ ta' fejqan inspjegabbli mix- xjenza li twettaq bl-interċessjoni tal- Beatu Nazju Falzon kien dak ta' fejqan minn tumur li kellu wieħed raġel. Dan j ir-raġel, li għadu ħaj, kellu tumur avvanzat ħafna. It-tobba kienu assolutament qatgħu qalbhom li dan ir- raġel ifieq, tantli għamlulu operazzjoni f li ma kienet suċċess xejn. Jum wieħed, San Bastjan Martri wara talb ħerqan għall-fejqan bl-interċessjoni ta' Nazju Falzon, it-tobba reġgħu invistaw lill-pazjent u sabuh imfejjaq għal kollox. Ix-xjenza ma setgħetx tipprova kif sar dan il-fejqan. Tabilħaqq li t-tliet beati Maltin ma sofrewx il-martirju li sofra l-kbir San Bastjan tagħna, imma f'dawk li huma virtujiet teologali, fidi, tama u mħabba ta' Alla u tal-proxxmu, kif ukoll it-taħriġ fil-virtujiet kardinali, il-prudenza, il- ġustizzja, it-temperanza u l-qawwa, żgur li f'ħutna l-beati Maltin kienu fl-ogħla grad. Sit dwar il-parroċċa ta' San Sebastjan Ħal Qormi http://www.orbit.net.mt/apowell/st.sebastian Tinkludi l-istorja tal-parroċċa u tagħrif ieħor dwar il-festa ta' San Sebastjan Ghal aktar dettalji ibgħat email: apowellEwaldonet.net.mt Għaqda Armar San Sebastj iii 35